Die Ford Model T (in die omgangstaal bekend as die "Tin Lizzie", Model T, of T) is 'n motor wat deur Henry Ford se Ford Motormaatskappy vervaardig is van 1 Oktober 1908 tot 26 Mei 1927. Dit word algemeen beskou as die wêreld se eerste bekostigbare motor, die motor wat reis vir die algemene middelklas Amerikaner geopen het; die rede was Ford se doeltreffende vervaardiging, insluitende monteerbandproduksie in plaas van individuele handvervaardiging.
Die 1919 Ford Model T koepee
VSA, Europa, Australië, Brasilië, Chili
Henry Ford, Childe Wills, Joseph Galamb en Eugene Farkas
Volgrootte ekonomiese motor
geen, 1-, 2-, 3-, 4-deur
sedan, toermotor, koepee, roadster, stasiewa, bakkie
2.9 L (177 kub. dm.) 20 pk inlynviersilinder
134 dm (3404 mm)
100 dm (2540 mm)
Die Ford Model T is aangewys as die invloedrykste motor van die 20ste eeu in die "Motor van die Eeu"-kompetisie van 1999, voor die BMC Mini, Citroën DS en die Volkswagen Beetle, en haal nog steeds die top-tienlys van besverkopermotors (op nr. 8) teen 2012.
Hoewel motors reeds ​​vir dekades bestaan het toe die Model T vrygestel is, was hulle steeds skaars en redelik duur. Die Model T lui 1908 in as die historiese jaar toe motors gewild geword het vir die massamark. Die eerste produksie-Model T is op 12 Augustus 1908 vervaardig en het die fabriek op 27 September 1908, by die Piquette-aanleg in Detroit, Michigan verlaat. Op 26 Mei 1927 het Henry Ford aanskou hoe die 15 miljoenste Model T Ford van die monteerlyn afrol by sy fabriek in Highland Park, Michigan.
↑ Ford. "Model T Facts". Persberig. https://media.ford.com/content/fordmedia/fna/us/en/news/2013/08/05/model-t-facts.html. Besoek op 2013-04-23.
↑ John Steele Gordon (2007-03-01). "10 Moments That Made American Business". americanheritage.com. Besoek op 2012-12-24.
↑ Price, R. G. (2004-01-29). "Division of Labor, Assembly Line Thought - The Paradox of Democratic Capitalism". RationalRevolution.net. Besoek op 2015-03-28.
↑ Cobb, James G. (1999-12-24). "This Just In: Model T Gets Award". New York Times. Besoek op 2015-03-28.
↑ "Top 10 Best Selling Cars of All Time". Autoguide.com. Besoek op 2013-12-02.
↑ "Chronicle of 1908". Library.thinkquest.org. 1908. Besoek op 2012-10-21.
↑ "Henry Ford And The Model T". John Wiley & Sons. 1996. Besoek op 2012-12-24.
Ontsluit van "https://af.wikipedia.org/w/index.php?title=Ford_Model_T&oldid=1783407"
Last edited on 7 September 2018, at 05:09